Landsrettens dom stadfæstes med den ændring, at den betingede fængselsstraf forhøjes til 40 dage
Ret: Højesteret (3. instans)
Faggruppe: Straffesag — Øvrige straffesager
Sagsemner: Forbrydelser i offentlig tjeneste;

/

112/2018

Anklagemyndigheden

mod

T1

og

T2

20-03-2019

Resumé:

Polititjenestemænds modtagelse af gaver blev straffet med 40 dages betinget fængsel

T1 og T2 blev i landsretten dømt for i deres egenskab af polititjenestemænd uberettiget at have modtaget gaver i form
af gratis ophold i Feriested 1 i Kenya og på et hotel på Zanzibar fra A, som de forud herfor havde foretaget en
strafferetlig efterforskning imod og havde foretaget en politimæssig sikkerhedsrådgivning af.

Sagen angik for Højesteret, om landsretten havde anvendt straffelovens bestemmelse om modtagelse af bestikkelse
urigtigt, om landsretten ved forsætsvurderingen havde foretaget en urigtig retsanvendelse, og spørgsmålet om
strafudmåling.

Højesteret fastslog, at der ikke var grundlag for at tilsidesætte landsrettens vurdering af, at gaverne blev modtaget i
udøvelse af offentlig tjeneste.

Højesteret fastslog endvidere, at landsretten ikke ved forsætsvurderingen vedrørende modtagelsen af gaverne havde
foretaget en urigtig retsanvendelse.

Højesteret fandt, at T1 og T2 skulle straffes med 40 dages betinget fængsel.

Landsretten var delvist nået til samme resultat.